open-index/open-wikipedia-markdown huggingface dataset:
Sara Shepard

**Sara Shepard** (s. 8. huhtikuuta 1977 Pittsburgh) on yhdysvaltalainen kirjailija. Hän on kirjoittanut 16-osaisen kirjasarjan *Valehtelevat viettelijät*, josta on tehty samanniminen televisiosarja. Shepard esiintyy pienessä roolissa sarjan viidennellä tuotantokaudella.

## Elämä ja ura
Shepard suoritti kandidaatin tutkinnon (B.S.) New Yorkin yliopistossa vuonna 1999 ja taiteen maisterin tutkinnon (MFA) Brooklyn Collegessa 2004.

Vuosina 2000-2005 Shephard työskenteli Time, Inc. Custom Publishigissa. Hän aloitti haamukirjoittamisen freelancerina vuonna 2002 ja omien kirjojen kirjoittamisen vuonna 2005.

## Suomennetut teokset
### Valehtelevat viettelijät -sarja (Pretty Little Liars)
# Kaivattu (Pretty Little Liars, 2006) Suomentanut Paula Takio. Gummerus, 2012. 
# Virheetön (Flawless, 2007) Suomentanut Paula Takio. Gummerus, 2012. 
# Täydellinen (Perfect, 2007) Suomentanut Paula Takio. Gummerus 2012. 
# Uskomaton (Unbelievable, 2008) Suomentanut Paula Takio. Gummerus 2013. 
# Paha (Wicked, 2008) Suomentanut Sirpa Parviainen. Gummerus 2013. 
# Tappava (Killer, 2009) Suomentanut Sirpa Parviainen. Gummerus 2013. 
# Sydämetön (Heartless, 2010) Suomentanut Sirpa Parviainen. Gummerus 2014. 
# Haluttu (Wanted, 2010) Suomentanut Sirpa Parviainen. Gummerus 2014. 
# Kieroutunut (Twisted, 2011) Suomentanut Sirpa Parviainen. Gummerus 2014. 
# Häikäilemätön (Ruthless, 2011) Suomentanut Sirpa Parviainen. Gummerus 2014. 
# Tyrmäävä (Stunning, 2012) Suomentanut Sirpa Parviainen. Gummerus 2015. 
# Polttava (Burned, 2012) Suomentanut Sirpa Parviainen. Gummerus 2016. 

## Suomentamattomat teokset
### Nuorten romaanit
#### Pretty Little Liars
* *Crushed* (2013) ()
* *Deadly* (2013) ()
* *Toxic* (2014) ()
* *Vicious* (2014) ()

#### Pretty Little Liars -sarjaan liittyvät
* *Alison's Pretty Little Diary* (2010) ()
* *Pretty Little Secrets* (2012) ()
* *Ali's Pretty Little Lies* (2013) ()
* *Pretty Little Love* (2017)
* *Pretty Little Lost* (2017)
* *Pretty Little Love: The Entire Journey* (2020)

#### The Lying Game
* *The Lying Game* (2010) ()
* *Never Have I Ever* (2011)
* *Two Truths and a Lie* (2012)
* *Hide and Seek* (2012)
* *Cross My Heart, Hope to Die* (2013)
* *Seven Minutes in Heaven* (2013)

#### The Lying Games -sarjaan liittyvät
* *The First Lie* (2012)
* *True Lies* (2013)

#### The Perfectionist
* *The Perfectionists* (2014) ()
* *The Good Girls* (2015) ()

#### The Amateurs
* *The Amateurs* (2016) ()
* *Follow Me* (2017) ()
* *Last Seen* (2018) ()

#### Yksittäiset romaanit
* *Influence* (January 5, 2021), kirjoitettu Lilia Buckinghamin kanssa

### Aikuisten romaanit
* *The Visibles* (May 5, 2009) ()
* *Everything We Ever Wanted* (October 10, 2011) ()
* *The Heiresses* (May 20, 2014) ()
* *The Elizas* (April 17, 2018) ()
* *Reputation* (December 3, 2019) ()
* *Memory Lane* (January 13, 2021)
* *Safe in My Arms* (July 27, 2021)

## Lähteet
Paolo Andreucci

**Paolo Andreucci** (s. 21. huhtikuuta 1965 Castelnuovo di Garfagnana) on italialainen ralliautoilija. Nykyisin hänen kartanlukijanaan toimii Anna Andreussi.

Andreucci osallistui ensimmäiseen rallin maailmanmestaruussarjan osakilpailuun vuonna 1989 Portugalin rallissa sijoittuen kahdeksanneksi Lancialla ja saavuttaen uransa ensimmäiset kolme MM-pistettä. Noilla pisteillä Andreucci sijoittui sarjassa sijalle 58. Toisen kerran Andreucci pääsi pisteille vasta kahdennessatoista MM-rallissaan, vuoden 2015 Sardinian rallissa ollen niin ikään kahdeksas Peugeotilla.

Andreucci on voittanut kahdesti IRC-sarjassa Sanremon rallin.

## Lähteet
Gustavo Saba

**Gustavo Saba** (s. 24. heinäkuuta 1979) on paraguaylainen ralliautoilija. Hänen kartanlukijanaan toimii argentiinalainen Diego Cagnotti.

Saba debytoi rallin maailmanmestaruussarjassa vuoden 2012 Argentiinan rallissa Mitsubishillä kartanlukijanaan maanmiehensä Victor Aguilera. Tuloksena oli tuolloin keskeytys. Ensimmäiset MM-pisteensä Saba saavutti neljännestä osakilpailustaan, vuoden 2015 Argentiinan rallista.

Saba on voittanut CODASUR-rallisarjan mestaruuden useita kertoja.

## Lähteet
Mikko Ivalo

**Ernst Mikael (Mikko Ernesti) Ivalo** (sukunimi aik. *Ingman*; 3. tammikuuta 1903 Maarianhamina – 2. elokuuta 1966) oli suomalainen diplomi-insinööri ja Valtion rautateiden teknillinen johtaja.

Ivalon vanhemmat olivat lehtori Robert Michael (Mikael) Ingman (1875–1934) ja Maria Emilia Haapanen (1876–1934). Ivalo pääsi ylioppilaaksi Vaasan suomalaisesta lyseosta 1921 ja hän valmistui diplomi-insinööriksi Teknillisen korkeakoulun koneinsinööriosaston koneenrakennuksen opintosuunnalta vuonna 1928. 

Ivalo oli Valtion rautateillä 2. luokan koneinsinöörinä vuodesta 1937 ja 1. luokan koneinsinöörinä 1941–1942 ja 1945–1949. Hän oli välillä Fiskarsin jousitehtaan johtajana 1942–1945 ja toimi Valtionrautateiden koneosaston johtajana 1949–1960. Ivalo toimi myös opettajana valtionrautateiden järjestämillä oppikursseilla ja hän oli varajohtajana Ammattienedistämislaitoksessa 1937. Ivalo kirjoitti teoksen höyryveturien tekniikasta ja huollosta sekä johtamista käsitelleen teoksen *Henkilökohtainen työnjohto*. Jälkimmäisessä kirjassa hän muun muassa määritteli hyvän esimiehen ominaisuudet näin:
 

Mikko Ivalo oli naimisissa vuodesta 1929 Emma Wieno Ingmanin o.s. Lundgren (s. 1904) kanssa.

## Teoksia
* *Höyryveturit ja niiden hoito*. WSOY 1945, 2. painos 1946, 3. painos 1953
* *Henkilökohtainen työnjohto*. Ammattienedistämislaitoksen ammattikirjoja 31. Otava 1947
* *Käytännön taulukot* ; tekijät Mikko Ivalo, Viljo Lehmus. WSOY 1956

## Lähteet
Moura Lympany

**Moura Lympany** DBE (oik. *Mary Gertrude Johnstone*, 18. elokuuta 1916 Saltash, Cornwall, Britannia – 28. maaliskuuta 2005 Gorbio, Ranska) oli brittiläinen konserttipianisti.

Moura Lympany syntyi brittiupseerin tyttäreksi ja oppi jo lapsena puhumaan sujuvasti myös ranskaa. Kuusivuotiaana hänet lähetettiin katolisten nunnien ylläpitämään sisäoppilaitokseen *Le Convent des Sœurs de Marie* Belgian Tongerenissa. Kolmentoista vuoden iässä vuonna 1929 hän sai stipendin Royal Academy of Musiciin Lontooseen. Pian hänet palkittiin sekä soitto- että sävellystaidoistaan, ja hän aloitti konserttiuransa. 15-vuotiaana hän jatkoi opintojaan Wienissä aluksi Paul Weingartenin ja sitten Clara Schumannin oppilaana olleen Mathilde Vernen johdolla. 18-vuotiaana Lympany alkoi vastahakoisesti opiskella Tobias Matthayn johdolla, mutta muutti käsityksensä jo ensitapaamisessa.

Vuonna 1938 Moura Lympany tuli toiseksi Emil Gilelsin jälkeen Brysselin Ysayë-pianokilpailussa. Siellä hänen soittoonsa ihastui Arthur Rubinstein, joka suostutteli oman managerinsa ottamaan Lympanyn talliinsa. Tästä seurasi monia konsertteja ja kiertueita Euroopassa ja Etelä-Amerikassa.

## Tärkeimpiä levytyksiä
* Brahms: Intermezzi (EMI)
* Chopin: The Complete Nocturnes (Angel)
* Chopin: 24 Preludes, Op. 28 (Erato)
* Hatšaturjan: pianokonsertto (Decca)
* Prokofiev: pianokonsertot 1 (Angel) ja 3 (Decca)
* Rahmaninovin pianokonsertot 1 (Angel), 2 (HMV) ja 3 (Decca)
* Saint-Saëns: pianokonsertto n:o 2 (Pristine Audio)
* Schubert: Forellikvintetto (EMI)

## Lähteet
Mahlamäki

**Mahlamäki** on suomalainen sukunimi:

* Jari Mahlamäki (s. 1954), koripalloilija
* Olli Mahlamäki (s. 1982), säilämiekkailija
* Klaus Mahlamäki (s. 1949), koripalloilija
* Rainer Mahlamäki (s. 1956), arkkitehti

## Lähteet
Asetoasetyylikoentsyymi-A

**Asetoasetyylikoentsyymi-A** (C25H40P3SN7O18) on koentsyymi-A:n johdannaisiin kuuluva orgaaninen yhdiste. Yhdiste on tärkeä välituote muun muassa rasvahappojen, eräiden aminohappojen ja steroidien aineenvaihdunnassa.

## Biosynteesi ja biologinen rooli
Asetoasetyylikoentsyymi-A:ta muodostuu monissa eliöissä kahden asetyylikoentsyymi-A-molekyylin reagoidessa Claisen-kondensaatiolla. Tätä reaktioita katalysoiva entsyymi on asetoasetyyli-KoA-tiolaasi. Seuraavassa vaiheessa asetoasetyylikoentsyymi-A reagoi edelleen kolmannen asetyylikoentsyymi-A:n kanssa aldoliadditiolla muodostaen 3-hydroksi-3-metyyliglutaryylikoentsyymi-A:ta, josta voi edelleen muodostua steroideja tai se voi hajota maksassa ketoaineiksi kuten asetoetikkahapoksi, asetoniksi ja 3-hydroksivoihapoksi. 3-Hydroksi-3-metyyliglutaryylikoentsyymi-A:n muodostumista asetoasetyylikoentsyymi-A:sta katalysoiva entsyymi on HMG-KoA-syntaasi.

Asetoasetyylikoentsyymi-A on osa myös eräitä muita biologisia reittejä. Eräät mikrobit syntetisoivat yhdisteestä polyhydroksialkanoaatteihin kuuluvaa poly-(R)-3-hydroksibutyraattia ja kondensoimalla asetoasetyylikoentsyymi-A:ta kahden malonyylikoentsyymi-A-molekyylin kanssa muodostuu polyketidien biosynteeseihin tarvittavaa 2-monoasetyylifloroglusinolia. Eräät kasvit muodostavat asetoasetyylikonetsyymi-A:sta alkaloideihin kuuluvaa hygriiniä.

## Lähteet
Konduktööri (täsmennyssivu)

**Konduktööri** tarkoittaa seuraavia:

*konduktööri, rautateiden virkailija, Ruotsissa aiemmin käytettiin myös eräistä rakennusviraston virkamiehistä ja linnoitusväen upseereista (sittemmin aliupseereista)
*metsäkonduktööri, metsänhoidon virkamies
Tauno Korhonen

**Tauno Korhonen** (25. elokuuta 1931 Siilinjärvi – 22. elokuuta 2015 Nilsiä) oli suomalainen huonekalukauppias, joka perusti omaa nimeään kantavan huonekaluhallien ketjun. Korhonen oli aikansa julkisuuden henkilö. 

Pohjoissavolainen Tauno Korhonen työskenteli 14–19-vuotiaana kotipuolessaan renkinä, kunnes muutti 1950 Helsinkiin ja toimi muun muassa juoksupoikana, radioliikkeessä, oluttehtaan kuljettajana ja makeisten myyjänä. Vuoden 1962 paikkeilla hän sai paikan Iskun myyjänä ja eteni pian myymälänhoitajaksi, jona toimi viitisen vuotta. Hän tutustui Ruotsissa Ikean toimintaan ja toi sieltä ideoita Suomeen. Vuoden 1966 alussa hän siirtyi yrittäjäksi ja perusti Kansallispankista saamallaan lainalla oman huonekaluliikkeen.

Korhonen käytti tehokkaasti hyväkseen mainontaa, kuten kokosivun ilmoituksia sanomalehdissä. Helsinki-Vantaan lentoaseman lähelle rakennettua suurmyymälää markkinoivan kampanjan harhauttavana teemana oli ”Tauno Korhonen on Seutulassa”, mikä silloisessa puheenparressa viittasi rattijuopumustuomion sovittamiseen lentokenttätyömaalla. Myöhemmin mainoslauseeksi vakiintui osamaksukauppaan kehottava ”Osta kerralla kunnon huonekalut”.

Omassa yrityksessä myymälöitä oli enimmillään yksitoista, ja Seutulan päämyymälässä oli satakunta työntekijää. Korhonen sairastui syöpään 1970-luvulla, mutta siitä parannuttuaan hän aloitti huonekaluviennin Yhdysvaltoihin, jossa hänellä oli parhaimmillaan kymmenen myymälää. 1980-luvulla yritystoiminta loppui, kun käyttöpääoma ei riittänyt ja rahoittajapankki vetäytyi yhteistyöstä.

## Lähteet
Tuntemattoman primaarikasvaimen syöpä

**Tuntemattoman primaarikasvaimen syöpä** (CUP, ) viittaa syöpätautiin, joka todetaan etäpesäkkeen perusteella ilman, että primaarikasvaimen sijaintia saadaan selville. Tuntematonta alkuperää olevia syöpiä on syöpätapauksista 3–5 %. Sairauden toteamishetkellä potilaiden mediaani-ikä on 60 vuotta; miehillä tuntemattoman primaarikasvaimen syöpä on hieman yleisempi kuin naisilla. Ennuste on näissä tapauksissa huono; jäljellä olevan eliniän mediaani on 4–12 kuukautta. Jotkut potilaat kuitenkin sairastavat parempiennusteista tautimuotoa; 10 % potilaista on elossa viiden vuoden kuluttua diagnoosista. Joskus primaarikasvain löydetään potilaan vielä eläessä tai ruumiinavauksessa; usein se on pieni nodula keuhkoissa tai sappi-/haimatiehyissä.

Yli puolet tuntemattoman primaarikasvaimen syöpää sairastavista potee useaan kohteeseen levinnyttä tautia, mutta lopuilla etäpesäkkeellä on vain yksi sijainti, joka tyypillisimmin on maksassa, luustossa tai imusolmukkeissa. 60 % tuntemattoman primaarikasvaimen syövistä on adenokarsinoomia. Lymfoomaa tai melanoomaa ei luokitella tuntemattoman primaarikasvaimen syöväksi, vaikka sairauden alkuperäinen sijainti ei olisi selvillä.

Suurimmalla osalla potilaista on taustallaan tupakointia; monesti primaarikasvain ruumiinavauksessa löydetäänkin elimestä, jonka syöpäriskiä tupakointi kohottaa. Oireet riippuvat etäpesäkkeiden sijainnista. Tyypillisiä oireita edenneissä syövissä ovat heikkous, väsymys, ruokahaluttomuus ja laihtuminen.

## Lähteet
Iván Trevejo

**Iván Trevejo Pérez** (s. 1. syyskuuta 1971 Havanna, Kuuba) on ranskalaistunut kuubalaissyntyinen kalpamiekkailun olympiamitalisti ja maailmanmestari. 184 senttimetriä pitkä ja 82 kilogrammaa painava Trevejo on vasenkätinen. Hän edustaa AS Saint Gratieniä ja hänen valmentajaan toimii Hugues Obry.

Trevejo osallistui Kuuban väreissä kaksiin kesäolympialaisiin, vuosina 1996 ja 2000. Vuonna 1996 hän voitti hopeaa henkilökohtaisesta kilpailusta ja vuonna 2000 pronssia joukkuekilpailusta. MM-kilpailuista Trevejo voitti Kuuballe yhden joukkuekullan ja -pronssin vuosilta 1997 ja 1999.

Vuoden 2002 MM-kilpailuiden jälkeen Trevejo loikkasi Ranskaan ja sai maan kansalaisuuden vuonna 2010. Vuoden 2013 MM-kilpailuista hän saavutti uudelle maalleen pronssia. Vuoden 2015 Euroopan kisoista Trevejo voitti kultaa niin henkilökohtaisesta kuin joukkuekilpailustakin.

## Lähteet

## Aiheesta muualla
Marianne Peltomaa

**Marianne Peltomaa** (s. 12. kesäkuuta 1951 Helsinki) on suomalainen kirjailija. 

## Henkilöhistoria
Peltomaa on koulutukseltaan filosofian maisteri. Hän on työskennellyt opettajana Ahvenanmaalla, hallintotehtävissä Åbo Akademissa ja oppikirjojen toimittajana Schildts -kustantamossa. Hänelle on myönnetty Svenska litteratursällskapetin palkinto vuosina 1997 ja 2003, ja hänen rikosromaaninsa *Ei valoa tunnelissa* oli  Suomen dekkariseuran Lasiavain-palkintoehdokas vuonna 2005.

## Kirjallinen tuotanto
Peltomaan esikoisteos oli runokokoelma *Det redan sagta* (1990), mutta myöhemmin hän on julkaissut varsinkin rikosromaaneja.
### Teoksia
* *Det redan sagda*, 1990
* *Bryggan*, 1992
* *Trappan*, 1993
* *Skuggan*, 1994
* *Juni*, 1996
* *Resan* (*Matka*, 2000), 1998
* *I utkanten, längst ut*, 2000
* *En riktig familj* (*Oikea perhe*), 2002
* *Inget ljus i tunneln* (*Ei valoa tunnelissa*, 2005), 2004
* *Räkenskapens tid* (*Tilinteon aika*), 2006
* *Färgen under huden* (*Ihon alla*), 2007
* *Flickan i trappan* (*Pimeä portaikko*), 2009
* *Och jag skall avlägsna din slagg* (*Ja minä irrotan sinusta kaiken kuonan*), 2011
* *Pikkukoutsi ui*,  2012, yhteistyössä Jani Strömsholmin kanssa, kuvitus Carlos da Cruz
* *Pikkukoutsi*, 2012, yhteistyössä Jani Strömsholmin kanssa, kuvitus Carlos da Cruz

## Lähteet

## Aiheesta muualla
* Shildts & Söderströmsin kirjailijaesittely 
* Kirjailijaesittely - Tornio
Crossharbourin asema

**Crossharbour** (vuosina 1994–2006 **Crossharbour & London Arena**) on Docklands Light Railwayn asema Cubitt Townissa, Lontoossa, Oyster-vyöhykkeellä 2. Se avattiin 31. elokuuta 1987.

## Kuvia

Kuva:05 2023 Crossharbour DLR station IMG 7489.jpg|Aseman itäinen sisäänkäynti.
Kuva:Crossharbour DLR stn western entrance.JPG|Aseman läntinen sisäänkäynti.
Kuva:Crossharbour DLR stn signage.JPG|Aseman nimikyltti.
Kuva:Dlr-roundel-Crossharbour.jpg|DLR:n tunnus asemalla.


## Lähteet

## Aiheesta muualla
Burghley House

**Burghley House** on englantilainen herraskartano Lincolnshiren kreivikunnassa Peterborough’n kaupungin laitamilla lähellä Stamfordia. Burghley House on näyttävä Elisabetin ajan rakennus. Kartanon pääosan kahdessa alimmassa kerroksessa on 35 suurta huonetta. Näiden lisäksi kartanossa on 80 pienempää huonetta sekä lukuisia halleja, käytäviä, kylpyhuoneita ja huoltotiloja.

## Historia
Burghley House rakennettiin vuosien 1555 ja 1587 välillä kuningatar Elisabet I:n korkea-arvoiselle virkamiehelle William Cecille, josta tuli Burghleyn 1. lordi. Kartano on italialaistyylinen. Tyyli oli 1500-luvulla suosittua Ranskassa ja Flanderissa. Englantiin tyyli tuli erityisesti alankomaalaisen arkkitehdin Hans Vredeman de Vriesin ansiosta. Muita tyyliin vaikuttaneita arkkitehteja olivat italialainen Sebastiano Serlio sekä ranskalainen Philibert de l’Orme.

Burghleyn lordi David Cecil, tuleva Exeterin 6. markiisi, voitti vuonna 1928 olympialaisissa 400 metrin aitajuoksussa kultamitalin.

## Nykyaika
Kartanoa hallitsee tällä hetkellä 16. sukupolvi Cecilin sukua, Exeterin 8. markiisi Michael Cecil. Kartano on suosittu matkailukohde, jossa on erilaisia näyttelyitä ja tapahtumia. Myös Burghley Housen taidekokoelmat ja huonekalut sekä kartanon puutarhat ovat vierailun arvoisia. Kartanon mailla järjestetään vuosittainen kenttäratsastuskilpailu Burghley Horse Trials.

## Burghley House elokuvissa
Burghley House on ollut kulissina useassa elokuvassa.
*Da Vinci –koodi 
*Ylpeys ja ennakkoluulo
*Elisabet – kultainen aikakausi

## Aiheesta muualla

## Lähteet
Oona Kauppi

**Oona Kauppi** (s. 19. heinäkuuta 1997 Tampere) on suomalainen salibandyn pelaaja. Hän edustaa ruotsalaista Team Thorengruppenia. Hän on pelannut Suomen naisten maajoukkueessa vuoden 2025 loppuun mennessä 92 maaottelua, joissa hän on tehnyt 125 maalia ja antanut 94 maalisyöttöä. Hän on pelannut myös jalkapalloa Naisten Liigassa Tampereen Ilveksen joukkueessa.

Salibandyssä Kauppi kuului Kooveen kokoonpanoon vuosina 2011–2018. Kaudella 2014–2015 hän oli liigan pistepörssin viides tehopistein 32+17. Kesällä 2018 hän siirtyi siskonsa Veeran kanssa pelaamaan ruotsalaiseen IKSU:uun. Vuonna 2020 IKSU vetäytyi talousvaikeuksien vuoksi liigasta ja sisarukset siirtyivät myöskin Uumajassa pelaavaan Team Thorengruppeniin. Vuonna 2014 Kauppi saavutti Suomen alle 19-vuotiaiden maajoukkueen kanssa MM-hopeaa. Hän oli MM-turnauksessa joukkueen paras maalintekijä yhdeksällä maalilla, minkä lisäksi hän sai kaksi syöttöpistettä. Kauppi on toiminut myös tuon maajoukkueen kapteenina. Vuoden 2015 naisten MM-kilpailut häneltä jäivät väliin polvivamman takia. Vuonna 2016 hän voitti toistamiseen alle 19-vuotiaiden MM-hopeaa. Vuonna 2017 hän saavutti naisten MM-kilpailuissa hopeaa, vuonna 2019 pronssia, vuosina 2021 ja 2023 hopeaa sekä vuonna 2025 pronssia. Hän oli vuoden 2019 MM-turnauksen paras maalintekijä 15 maalillaan ja hänet valittiin kisojen arvokkaimmaksi pelaajaksi. Kauppi valittiin kauden 2019–2020 parhaaksi naispelaajaksi. Hän voitti Ruotsin liigassa mestaruuden IKSU:n riveissä. Vuosina 2021–2025 hän voitti viisi peräkkäistä Ruotsin-mestaruutta Thorengruppenin joukkueessa.

Jalkapallossa Kauppi oli pelipaikaltaan keskikenttäpelaaja. Hän debytoi Ilveksen edustusjoukkueen paidassa Naisten Liigassa elokuussa 2015 Merilappi Unitedia vastaan tullen vaihdosta kentälle viimeiseksi minuutiksi. Hän saavutti liigassa yhden SM-hopean.

Myös Kaupin kaksoissisko Veera Kauppi pelaa salibandyä Team Thorengruppenissa ja Suomen maajoukkueessa sekä on pelannut jalkapalloa Ilveksessä.

## Lähteet
Ristimäki (Tampere)

**Ristimäki** on Tampereen läntinen kaupunginosa, joka rajoittuu pohjoisessa Tohloppiin, idässä Epilänharjuun, lännessä Tesomajärveen sekä etelässä Tampere-Pori-rataan.
Kaupunginosassa sijaitsevat Mediapolis, Yleisradion toimipiste sekä Tesoman koulu.

Kaupunginosa on saanut nimensä nykyisen Ristimäenkatu 1:n kohdalla sijainneen, Kaarilan kartanoon kuuluneen Ristimäen torpan mukaan. Nimen tarkkaa merkitystä on mahdoton selvittää, koska määriteosa *risti* voi viitata uskonnolliseen symboliin, hautapaikkaan, risteykseen tai paikan muotoon. Ristimäen torpan maat ulottuivat nykyiseltä Tesomankadulta Porin radan eteläpuolelle. Alue siirrettiin Pohjois-Pirkkalan kunnasta Tampereen kaupunkiin vuoden 1937 alussa ja sen asemakaava vahvistettiin vuonna 1956. Kaupunginosassa sijaitsee suuri kerrostaloalue.

Ristimäen keskeiset kadut Kohmankatu ja -kaari on nimetty vanhaan Pirkkalan pitäjän Tohloppilan kylään kuuluneen Kohman talon mukaan. Talo liitettiin Kaarilan kartanoon vuonna 1767.

## Lähteet
HMS Calendula (K28)

**HMS Calendula** (viirinumero K28) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Harland and Wolffilta, missä köli laskettiin 30. lokakuuta 1939 telakkanumerolla 1061. Alus laskettiin vesille 21. maaliskuuta 1940 ja valmistui reilua kuukautta myöhemmin 6. toukokuuta.

## Palvelus
Alus luovutettiin 1942 Yhdysvalloille, joka liitti sen laivastoonsa nimellä *USS Ready*. Alus palautettiin 1945 Britannialle.

## Lähteet
*
*
*
*

### Viitteet
HMS Erica (K50)

**HMS Erica** (viirinumero K50) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Harland and Wolffilta, missä köli laskettiin 22. helmikuuta 1940 telakkanumerolla 1067. Alus laskettiin vesille 18. kesäkuuta ja valmistui vielä samana vuonna 9. elokuuta.

## Palvelus
Alus tuhoutui osuttuaan miinaan Benghazin edustalla 9. helmikuuta 1943.

## Lähteet
*
*
*
*

### Viitteet
HMS Gentian (K90)

**HMS Gentian** (viirinumero K90) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 20. huhtikuuta 1940 telakkanumerolla 1070. Alus laskettiin vesille 6. elokuuta ja valmistui reilua kuukautta myöhemmin 20. syyskuuta.

## Palvelus
Alus myytiin romutettavaksi 1947.

## Lähteet
*
*
*
*

### Viitteet
Karbala (maakunta)

**Karbala** (, joskus muodossa *Kerbala*) on Irakin keskiosassa, Bagdadin lounaispuolella sijaitseva maakunta. Se kattaa 5&nbsp;034 neliökilometriä, mikä on noin prosentti Irakin pinta-alasta.

Maakunnan väkiluku oli vuoden 1997 väestönlaskennassa 594&nbsp;235. Vuonna 2013 asukkaita arvioitiin olevan 1,012 miljoonaa. Väestöstä 66,5 prosenttia asui kaupungeissa ja 33,5 prosenttia maaseudulla.

Väestön keskimääräinen vuotuinen bruttokansantulo vuonna 2012 oli 11&nbsp;230 USD henkeä kohden (PPP). Samaa vuotta kuvaava inhimillisen kehityksen indeksi oli 0,680. Vuonna 2011 kaikkiaan 11,4 prosenttia väestöstä eli  kansallista köyhyysrajaa (2,5 Yhdysvaltain dollaria päivässä) vaatimattomammin. Tämä oli Irakin keskimääräistasoa (keskimäärin 11,5&nbsp;% väestöstä eli köyhyysrajaa vähemmällä).   

Maakunnan elinkeinoista mainittakoon ovat turismi, maatalous, öljynjalostus ja säilyketeollisuus. Seudulla kasvatetaan taatelipalmuja ja sitrushedelmiä.  

Maakunta jakautuu kolmeen piirikuntaan:
* Ain al-Tamur (2&nbsp;% väestöstä), 
* al-Hindiyya (al-Hindiya, 22&nbsp;%) ja
* Karbala (76&nbsp;%).
Maakunnan pääkaupunki on Karbalan kaupunki, joka sijaitsee linnuntietä 85 kilometriä Bagdadista etelälounaaseen. Karbala on eräs šiiamuslimien pyhimmistä kaupungeista. Siellä käy miljoonia pyhiinvaeltajia vuosittain. Esimerkiksi vuonna 2013 raportoitiin 15 miljoonasta pyhiinvaeltajasta imaami Hussainin muistoksi järjestettynä pyhiinvaellusajankohtana.


AschuraFestKarbala.jpg|Uskovaisia imaami Hussainin, profeetta Muhammadin lapsenlapsen muistoksi pidettävässä juhlakulkueessa Karbalassa.
Kerbela Hussein Moschee.jpg|Imaami Hussainin moskeija Karbalassa.

## Lähteet

## Aiheesta muualla

*Governorate of Holy Kerbala (2013)  (gov.iq)
*Kerbala Governorate Profile (2015)   (ncciraq.org)
*The Iraqi Red Crescent cadres provide support for patients displaced people in Karbala Governorate (30.8.2015)  (reliefweb.int)
HMS Freesia (K43)

**HMS Freesia** (viirinumero K43) oli Britannian Kuninkaallisen laivaston vuonna 1940 vesille laskettu Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 18. kesäkuuta 1940 telakkanumerolla 1074. Alus laskettiin vesille 3. lokakuuta ja valmistui reilua kuukautta myöhemmin 19. marraskuuta.

## Palvelus
Alus myytiin 1946 Hong Kongiin Wheelock Mardenille, joka nimesi sen *Freelockiksi*. Alus haaksirikkoutui San Jorgessa huhtikuussa 1947 hinattaessa sitä Lontoosta Shanghaihin.

## Lähteet
*
*
*
*

### Viitteet
HMS Kingcup (K33)

**HMS Kingcup** (viirinumero K33) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 19. heinäkuuta 1940 telakkanumerolla 1076. Alus laskettiin vesille 31. lokakuuta ja valmistui kaksi kuukautta myöhemmin 30. joulukuuta.

## Palvelus
Alus myytiin vuonna 1946.

## Lähteet
*
*
*
*

### Viitteet
HMS Orchis (K76)

**HMS Orchis** (viirinumero K76) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Pohjois-Irlannista Harland and Wolffilta. Sen köli laskettiin 18. kesäkuuta 1940 telakkanumerolla 1075 ja alus laskettiin vesille 15. lokakuuta. Alus valmistui reilua kuukautta myöhemmin 29. marraskuuta.

## Palvelus
Alus upotti 15. elokuuta 1944 saattaessaan maihinnoususaattuetta Normandiaan Saksan laivaston sukellusveneen *[[U-741]]*, josta pelastui ainoastaan yksi miehistönjäsen muiden saadessa surmansa. *Orchis* osui miinaan 21. elokuuta Normandian rannikolla, jolloin se tuhoutui rantaan ajaessaan.

## Lähteet
*
*
*
*

### Viitteet
HMS Peony (K40)

**HMS Peony** (viirinumero K40) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Harland and Wolffilta, missä köli laskettiin 24. helmikuuta 1940 telakkanumerolla 1066. Alus laskettiin vesille 4. kesäkuuta ja valmistui reilua kuukautta myöhemmin 2. elokuuta.

## Palvelus
Alus luovutettiin 1943 Kreikalle, joka liitti sen laivastoonsa nimellä *BN Sakhtouris*. Alus palautettiin 1951 Kuninkaalliselle laivastolle, joka palautti sen alkuperäiselle nimelle. Alus romutettiin vuotta myöhemmin Dunstonissa. 

## Lähteet
*
*
*
*

### Viitteet
QR III

**QR III** on kalifornialaisen heavymetal-bändi Quiet Riotin tekemä studiojulkaisu. Se julkaistiin 7. heinäkuuta 1986. Albumin musiikkityyli poikkeaa edeltäjistään, mikä tuntuu lukuisissa syntetisaattori-osuuksissa. Yhtyeen tyylilaji on muuttunut huomattavasti (alkuperäisestä kapinahevistä, suorasta metallimusiikista) niin kutsutun popin oloisen diskohevin suuntaan. Basisti on vaihtunut Chuck Wrightiksi. Hän esittää levyllä 1:10 pituisen bassosoolon, jota ei ole määritelty omana instrumentaali-kappaleenaan levytietoihin. Bassosoolo on kappaleiden 7 ja 8 välivaiheilla. Esiintyvät artistit ovat: (myös Giuffria-yhtyeessä, ennen ja jälkeen Quiet Riotin ajan vaikuttanut)  Chuck Wright, Frankie Banali, Kevin DuBrow ja Carlos Cavazo sekä John Purdell, joka soitti kosketinsoittimia.

## Kappaleet
#
#
#
#
#
#
#
#
#
#
#

## Kokoonpano
* Kevin DuBrow - laulu, taustalaulu, kitara
* Carlos Cavazo - kitara, taustalaulu
* Chuck Wright - basso, taustalaulu
* Frankie Banali - rummut, elektroniset & akustiset lyömäsoittimet
* John Purdell - koskettimet
* Marcus Barone - samplaus
* Bobby Kimball – taustalaulut kappaleessa “Still of the Night”
* Debra Raye, Michelle Rohl – taustalaulut kappaleessa “The Pump”
* Jimmy Whitney and the Bible of Dreams Choir- taustalaulut kappaleessa “Slave to Love”

## Arvostelut
* Allmusic: 

## Lähteet

## Aiheesta muualla
* 
*
HMS Rhododendron (K78)

**HMS Rhododendron** (viirinumero K78) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Harland and Wolffilta. Sen köli laskettiin 22. toukokuuta 1940 telakkanumerolla 1072. Alus laskettiin vesille 2. syyskuuta ja valmistui reilua kuukautta myöhemmin 18. lokakuuta.

## Palvelus
Japanin antauduttua alus poistettiin palveluksesta ja siirrettiin varastojen tyhjennyksen jälkeen reserviin. Alus sijoitettiin poistolistalle ja myytiin 1950 laivanvarustajalle, joka nimesi sen *Maj Finkeksi*. Alus myytiin 1968 romutettavaksi Etelä-Afrikassa.

## Lähteet
*
*
*
*

### Viitteet
HMS Armeria (K187)

**HMS Armeria** (viirinumero K187) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 8. huhtikuuta 1940 Belfastista Harland and Wolffilta, missä köli laskettiin 17. syyskuuta 1940 telakkanumerolla 1098. Alus laskettiin vesille 16. tammikuuta 1941 ja valmistui reilua kuukautta myöhemmin 28. maaliskuuta.

## Palvelus
Alus myytiin 1948.

## Lähteet
*
*
*
*

### Viitteet
HMS Bergamot (K189)

**HMS Bergamot** (viirinumero K189) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 8. huhtikuuta 1940 Belfastista Harland and Wolffilta, missä köli laskettiin 15. lokakuuta 1940 telakkanumerolla 1100. Alus laskettiin vesille 15. helmikuuta 1941 ja valmistui kaksi kuukautta myöhemmin 12. toukokuuta.

## Palvelus
Alus myytiin 1947.

## Lähteet
*
*
*
*

### Viitteet
HMS Bryony (K192)

**HMS Bryony** (viirinumero K192) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 8. huhtikuuta 1940 Belfastista Harland and Wolffilta, missä köli laskettiin 16. marraskuuta 1940 telakkanumerolla 1102. Alus laskettiin vesille 15. maaliskuuta 1941 ja valmistui kolmea kuukautta myöhemmin 16. kesäkuuta.

## Palvelus
Alus myytiin elokuussa 1947 Norjalle, joka muutti sen sääalus *Polarfront II*:ksi. Alus romutettiin 1979.

## Lähteet
*
*
*
*

### Viitteet
HMS Chrysanthemum (K195)

**HMS Chrysanthemum** (viirinumero K195) oli Britannian kuninkaallisen laivaston vuonna 1942 valmistunut Flower-luokan korvetti toisessa maailmansodassa.

## Valmistus

Alus tilattiin 8. huhtikuuta 1940 Belfastista Harland and Wolffilta, missä köli laskettiin 17. joulukuuta 1940 telakkanumerolla 1104. Alus laskettiin vesille 11. huhtikuuta 1941 ja valmistui vasta 26. tammikuuta 1942, koska se vaurioitui telakalle toukokuussa 1941 tehdyssä ilmahyökkäyksessä.

## Palvelus
Alus luovutettiin vuonna 1942 Ranskalle, joka liitti sen laivastoonsa nimellä *FNFL Commandant Drogou*. Vuonna 1948 alus myytiin United Whalersille, joka nimesi sen *Terje X*:ksi. Portugali osti 1959 aluksen liittäen sen laivastoonsa nimellä *NRP Carvalho Araujo*. Alus poistettiin alusluettelosta 1975.

## Lähteet
*
*
*
*

### Viitteet
Tulivuoren juurella (elokuva)

**Tulivuoren juurella** (*Under the Volcano*) on John Hustonin ohjaama yhdysvaltalais-meksikolainen draamaelokuva vuodelta 1984. Se perustuu Malcolm Lowryn samannimiseen, osin elämäkerralliseen romaaniin, jonka pohjalta käsikirjoituksen laati Guy Gallo. Elokuvan pääosissa näyttelevät Albert Finney, Jacqueline Bisset ja Anthony Andrews.

Elokuva kertoo alkoholisoituneesta Britannian konsulista (Finney) meksikolaisessa kaupungissa marraskuun alussa vietettävänä kuolleiden päivänä.

Cannesin elokuvajuhlilla *Tulivuoren juurella* asetettiin ehdolle Kultaisen palmun voittajaksi. Finney oli roolistaan ehdolla Oscar-palkinnon ja Golden Globen saajaksi. Myös Bisset sai Golden Globe -ehdokkuuden. Alex North oli Oscar-ehdokkaana elokuvan musiikista.

Yhdysvaltalainen National Board of Review of Motion Pictures nimesi elokuvan vuoden 1984 kymmenen parhaan joukkoon ja myönsi John Hustonille elämäntyöpalkinnon.

## Arvioita
*[[Video-opas|Video-oppaassa]]* vuodelta 1994 Asko Alanen sanoo Finneyn ”tukevan sooloilun” pitävän syöksykierretarinan sietokyvyn rajoissa. Hän antaa elokuvalle kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* antaa kolme tähteä neljästä.

## Lähteet
Piilolampi (Vaala)

**Piilolampi** on Oulujoen vesistöön kuuluva pieni järvi Vaalan pohjoisosassa. Se on koillis–kaakkosuunnassa 150 metriä pitkä ja leveimmillään 80 metriä. Järvi on autio, ja sen pinta-ala on 1,1 hehtaaria. Rannat ovat soistunutta metsämaata. Järven koillispuolelle on yhteys metsäautotietä pitkin.

Piilolampi sijaitsee Oulujoen vesistössä (vesistöaluetunnus 59) Ylä-Oulujoen alueen (59.2) Utosjoen keskiosan alueella (59.23), jonka Potkunjoen yläosan valuma-alueeseen (59.235) se kuuluu. Vedenpinnan korkeus on 142,0 mpy. Järvi laskee suo-ojia myöten lounaispuolella sijaitsevaan Saarijärveen. Piilolammen ja Saarijärven välinen korkeusero on 2,7 metriä.
 
## Lähteet
Igor Smolnikov

**Igor Aleksandrovitš Smolnikov** (; s. 8. elokuuta 1988 Kamensk-Uralski) on venäläinen jalkapalloilija, pelipaikaltaan puolustaja. Hän on edustanut FK Zenit Pietaria elokuusta 2013 lähtien.

Smolnikov aloitti uransa FK Lokomotiv Moskovassa. Vuosina 2006–2007 hän pelasi FK Torpedo Moskovassa, josta siirtyi takaisin Lokomotiv Moskovaan lokakuussa 2007. Maaliskuussa 2009 hän siirtyi lainalle FK Ural Ekaterinburgiin ja heinäkuussa samana vuonna hän siirtyi lainalle FK Tšitaan. Marraskuussa 2009 Smolnikov palasi jälleen Lokomotiviin. Maaliskuussa 2011 hän siirtyi lainalle Žemtšužina Sotšiin. Elokuussa 2011 Smolnikov siirtyi lainalle FK Rostoviin. Kesäkuussa 2012 hän teki neljän vuoden sopimuksen FK Krasnodarin kanssa. Elokuussa 2013 hän siirtyi FK Zenit Pietariin.

Venäjän maajoukkuedebyyttinsä Igor Smolnikov teki 19. marraskuuta 2013 Etelä-Koreaa vastaan. Hänet on nimetty Euroopan-mestaruuskilpailujen joukkueeseen vuonna 2016.

Smolnikov on naimisissa Ekaterinan kanssa ja heillä on kaksi poikaa: Aleksandr ja Luka.

## Lähteet
* Profiili National Football Teams-sivustolla 
* Profiili Soccerway-sivustolla 
### Viitteet

## Aiheesta muualla

* Profiili Zenitin sivustolla
Raul Mälk

**Raul Mälk** (s. 14. toukokuuta 1952 Pärnu) on virolainen poliitikko, joka on toiminut vuodesta 2007 Viron pysyvänä edustajana Euroopan unionissa. Aiemmin urallaan Mälk on toiminut muun muassa Viron ulkoministerinä ja maan suurlähettiläänä Irlannissa, Isossa-Britanniassa ja Portugalissa.

Mälk valmistui Tarton valtionyliopiston taloustieteiden laitokselta vuonna 1975, minkä jälkeen hän työskenteli Viron radion palveluksessa vuosina 1977–1990. Viron uudelleenitsenäistymisen jälkeen Mälk työskenteli eri tehtävissä ulkoministeriössä vuosina 1992–1996, minkä jälkeen hänet nimitettiin Viron suurlähettilääksi Isoon-Britanniaan ja Irlantiin. Mälk toimi myös Viron ulkoministerinä 1998–1999. Ison-Britannian suurlähettiläänä Mälk toimi vuoteen 2001 ja Irlannin vuoteen 2003 saakka. Hän oli myös Viron Portugalin suurlähettiläänä vuosina 2000–2003. Suurlähettilään tehtävien jälkeen Mälk palasi takaisin ulkoministeriön palvelukseen Viroon.

## Lähteet
Lauri Kuusanmäki

**Lauri Johannes Kuusanmäki** (7. kesäkuuta 1894 Korpilahti – 8. huhtikuuta 1967 Oulu) oli suomalainen historian lehtori, paikallishistorioiden kirjoittaja ja kansatieteilijä.

Kuusanmäki valmistui ylioppilaaksi vuonna 1913 ja filosofian kandidaatiksi vuonna 1916. Hän toimi sijais- ja tuntiopettajana Helsingin oppikouluissa vuosina 1920–1922 ja 1925–1927 sekä historian ja yhteiskuntaopin vanhempana lehtorina Tampereen lyseossa vuosina 1927–1958.

Kuusanmäki toimi opettajantyön ohella Yleisradion ohjelmapäällikkönä Tampereella vuosina 1929–1961. Hänestä tuli Helsingin yliopiston filosofisen tiedekunnan kunniatohtori vuonna 1957. 

## Teoksia
* *Häme kuvina. 1, Vanha Korpilahti*. Hämeen heimoliiton julkaisuja 3. WSOY 1928
* *Jämsän ja sen kappeliseurakuntien kansanopetuksen vaiheita ennen kansakoulujen perustamista* teoksessa *Keski-Suomi 1, Jyväskylä* ; toim. Lauri Kuusanmäki, Toivo Ojala, Ohto Oksala. Keski-Suomen museoyhdistys, Jyväskylä 1935
* *Vanhemmasta kunnallisesta köyhäinhoidosta*. 1939
* *Vanhojen karttojen ääressä : Suur-Jämsän asutus noin v. 1750*. Jyväskylän Sanomat, Jyväskylä 1952
* *Elämänmenoa entisaikaan* ; kirjoittanut ja valokuvannut Lauri Kuusanmäki. WSOY 1954
* *Suur-Jämsän historia 2* ; kirj. Y. S. Koskimies, Lauri Kuusanmäki ; kansi ja päällys Erkki Tanttu. Jämsän, Korpilahden, Petäjäveden, Muuramen, Säynätsalon, Jämsänkosken ja Koskenpään kunnat, Hämeenlinna 1962

## Toimitustöitä
* *Suomen kulttuurihistoria I, Heimoyhteiskunnan ja katolisen kulttuurin aika* ; toimituskunta Gunnar Suolahti, Esko Aaltonen, Pentti Renvall, Lauri Kuusanmäki, Heikki Waris, Eino Jutikkala. Gummerus 1933
* *Suomen kulttuurihistoria II, Sääty-yhteiskunnan aika 1* ; toimituskunta Gunnar Suolahti, Väinö Voionmaa, Esko Aaltonen, Pentti Renvall, Lauri Kuusanmäki, Heikki Waris, Eino Jutikkala. Gummerus 1934
* *Suomen kulttuurihistoria III, Sääty-yhteiskunnan aika 2* ; toimituskunta Gunnar Suolahti, Väinö Voionmaa, Esko Aaltonen, Pentti Renvall, Lauri Kuusanmäki, Heikki Waris, Eino Jutikkala. Gummerus 1935
* *Suomen kulttuurihistoria IV, Industrialismin ja kansallisen nousun aika* ;  toimituskunta Gunnar Suolahti, Väinö Voionmaa, Esko Aaltonen, Pentti Renvall, Lauri Kuusanmäki, Heikki Waris, Eino Jutikkala. Gummerus 1936

## Palkinnot
* Tampereen kaupungin kirjallisuuspalkinto 1954

## Lähteet

## Aiheesta muualla
* Lauri Kuusanmäki : Kansan elämää Hämeessä, Suomen Kuvalehti 18.05.1929, nro 20, s. 23, Kansalliskirjaston digitaaliset aineistot
Kivikesku

**Kivikesku**  on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.

## Maantieto
Järven pituus on 850 metriä, leveys 200 metriä ja sen pinta-ala on 10,0 hehtaaria. Järven kaakkoisrannat ovat metsämaata, mutta muualla rannat ovat soistuneita. Siihen laskee ympäröiviltä soilta suo-ojia ja järven luusua sijaitsee sen kaakkoiskulmassa. Laskuoja on kaivettu suo-oja ja se virtaa pohjoiseen yhtyen Jordaninojaan. Se jatkaa kulkuaan Pertunkorvenojana yhtyen Matalusjokeen Pinsiössä. Vesi viipyy järvessä keskimäärin 234 vuorokautta.

Järvelle pääsee parhaiten Hopeatieltä, josta järvelle vievä metsätie kääntyy lähellä Ylöjärven rajaa. Järveä kiertää polku, jonka varrella on kaksi nuotiopaikkaa. Lähellä luusuaa sijaitsee vapaa-ajan asumus.

## Veden laatu
Kivikeskun vedenlaatua on tutkittu kesällä vuosina 1983, 1995 ja 1998 sekä talvella vuosina 1995, 1997, 1998 ja 1999. Järven vesi on nykyään ruskeaa humusvettä vaikka vielä 1980-luvulla se oli kirkasta ja lähes väritöntä. 1980-luvulla veden laatu ja järven tila oli aavistuksen parempi kuin 1990-luvulla. Veden happamuustaso on laskenut, puskurikyky happamoitumista vastaan on alentunut ja ravinnetasot ovat nousseet. 1990-luvulla havaittiin myös, että järven happitalous oli häiriintynyt. Talvisin happi loppui järven pohjan vesikerroksissa ja laski selvästi myös pintavesissä. Tämä ei johdu pohjan sedimentin tilasta, vaan järven ravinnesisäinen kuormitus on pientä. Kesäisin happiongelmaa ei esiinny, koska vesi ei kerrostu lämpötilan mukaan. Kivikesku soveltuu virkistyskäyttöön tyydyttävästi.

## Natura 2000
Järven rannat ja niiden ympäristö muodostavat luonnonsuojelualueen, joka on liitetty Natura 2000 ohjelmaan Kaakkurinjärvien nimisenä (tunnus: FI0333004). Suojelualue muodostuu useasta erillisestä alueesta, jossa Kivikeskun alueessa on neljä muutakin järveä tai lampea. Ne ovat Pikku Kivikesku ja Saapaslammi sekä kaksi pienempää lamparetta.

## Lähteet
Korpijärvi (Utajärvi)

**Korpijärvi** on Oulujoen vesistöön kuuluva pienehkö järvi Utajärven kaakkoiskulmassa, Vaalan kunnanraja kulkee aivan järven kaakkoisrannan kohdalla. Järven eteläpuolelle on yhteys  metsäautotietä Saarijärven sivuitse. Järvi laskee Saarijärven pohjoiskolkkaan reilun kilometrin mittaista Korpiojaa myöten.  Kaakko-luoteissuuntainen järvi on viitisensataa metriä pitkä ja leveimmillään yhtä leveä. Pohjoisrannalla, jonne Sarvisuon-Jerusaleminsuon Natura 2000 -suojelualue yltää, on kämppä nuotiopaikkoineen.
 
## Lähteet
Anthony Andrews

**Anthony Corin Gerald Andrews** (s. 12. tammikuuta 1948 Lontoo) on brittiläinen näyttelijä, joka tunnetaan etenkin lordi Sebastian Flyten roolista 1980-luvun alun tv-minisarjassa *[[Mennyt maailma (televisiosarja)|Mennyt maailma]]*.

## Ura
Anthony Andrews syntyi nelilapsiseen taiteilijaperheeseen Lontoon Hampsteadissa: äiti oli tanssija ja isä BBC:n kapellimestari ja sovittaja. Tunnettujen rooliensa vuoksi Andrewsia pidetään usein taustaltaan yläluokkaisena, mutta perhe ei ollut mitenkään varakas. Hän otti tanssitunteja kahdeksanvuotiaasta alkaen ja sai kouluvuosien jälkeen paikan Chichester-teatterista, aluksi näyttämöapulaisena. Koe-esiintymisen kautta hänet valittiin yhdeksi koulupojaksi Alan Bennettin näytelmään *Forty Years On*, jossa rehtoria esitti John Gielgud.

Andrews näytteli 1970-luvulla televisiosarjoissa, muun muassa monessa roolissa sarjassa *[[Kahden kerroksen väkeä]]*, kunnes nousi maailmanmaineeseen *Menneen maailman* toisessa miespääosassa Jeremy Ironsin ohella. Andrews sai roolistaan Golden Globe- ja Bafta-palkinnot ja oli Emmy-palkintoehdokkaana. 

*Menneen maailman* jälkeen Andrews sai pääosan vuoden 1982 televisioelokuvassa *[[Ivanhoe (elokuva)|Ivanhoe]]*. Hän näytteli yhtä pääosaa John Hustonin elokuvassa *[[Tulivuoren juurella (elokuva)|Tulivuoren juurella]]* (*Under the Volcano*, 1984) ja John Frankenheimerin elokuvassa *[[Verirahat]]* (*The Holcroft Covenant*, 1985). Elokuvien ohella Andrewsia on nähty musikaaliproduktioissa, kuten professori Higginsinä vuoden 2001 *[[My Fair Lady]]ssa*. Vuoden 2010 elokuvassa *[[Kuninkaan puhe]]* hän esitti pääministeri Stanley Baldwinia.

## Yksityiselämä
Anthony Andrews on ollut vuodesta 1971 naimisissa Simpsons of Piccadilly -tavaratalon omistajasukuun kuuluvan näyttelijä Georgina Simpsonin kanssa. Heillä on kolme lasta, ja heidän tyttärensä kummitäti on prinsessa Anne.
Aino Kannisto

**Aino Kannisto** (s. 27. tammikuuta 1973 Espoo) on suomalainen valokuvataiteilija, joka asuu ja työskentelee Helsingissä.

Aino Kannisto valmistui Taideteollisesta korkeakoulusta valokuvataiteen linjalta maisteriksi vuonna 2001. Hän edustaa The Helsinki Schoolia.

Omassa taiteilijalausunnossaan Kannisto kuvailee teoksiaan lavastetuiksi tilanteiksi, joihin hän projisoi omaa sisäistä tunnemaailmaansa. Vaikka kuvien aiheet eivät käsittele taiteilijan itsensä kokemia tilanteita, hän määrittelee ne omakuviksi sanan laajimmassa merkityksessä. Kuvat saavat vaikutteita mediasta: kirjallisuudesta, elokuvista ja valokuvista.

## Lähteet
Nordenstam

**Nordenstam** on seuraavien henkilöiden sukunimi:

* Nordenstam, ruotsalainen aatelissuku, vaikuttanut 1800-luvulla myös Suomessa
* Bertil Nordenstam (s. 1936), ruotsalainen kasvitieteilijä ja professori
* Johan Mauritz Nordenstam (1802–1882), suomalainen kenraali, senaattori ja kuvernööri
** Nordenstamin senaatti, J. M. Nordenstamin johtama Suomen senaatti vuosina 1858–1882.
* Sara Nordenstam (s. 1983), norjalainen uimari
* Stina Nordenstam (s. 1969), ruotsalainen muusikko 

## Muuta
*Standertskjöld-Nordenstam, suomalainen aatelissuku
**Herman Standertskjöld-Nordenstam (1854–1934), suomalainen kartanonomistaja ja virkamies
**Peter Standertskjöld-Nordenstam, suomalainen jalkapalloilija
**[[Nordenstamia]]*, asterikasvien suku
Hartsihapot

**Hartsihapot** ovat havupuista saatavan pihkan aineosia, jotka sisältävät karboksyylihapporyhmän. Trisyklisiin diterpeeneihin kuuluvat hartsihapot ovat pihkan pääasiallinen yhdisteryhmä. Hartsihapot ovat haihtumattomia yhdisteitä ja niitä esiintyy muun muassa sydänpuussa ja puun kuoressa, erityisesti pehmeissä puulajeissa kuten männyssä. Havupuiden patologinen pihka koostuu pääasiassa monoterpeeneistä sekä hartsihapoista. Paperitehtaiden käyttämissä pehmeissä puulajeissa yleisimmät hartsihapot ovat abietiini-, dehydroabietiini-, pimaari- ja isopimaarihappo. Hartsihapoilla on erittäin vakaa rakenne ja ne kestävät hyvin kemiallisia prosesseja kuten esimerkiksi paperimassan valkaisuprosessia. Havupuissa hartsihappojen osuus uuteaineista on noin 25–30 prosenttia. Hartsihapoissa on sekä hydrofobinen (-CH3) että hydrofiilinen (-COOH) osa ja ne liukenevat jonkin verran veteen. Paperiteollisuudessa hartsihappoja esiintyy muun muassa paperitehtaiden prosessivedessä sekä tehtaan jätevesissä. Hartsihapot ja niiden johdannaiset ovat myrkyllisiä vesistöjen kalalajeille. Hartsihappojen myrkyllisyys kasvaa alhaisemmassa pH:ssa. 

Mäntyöljy sisältää hartsihappoja noin 41–58 prosenttia.

## Hartsihappoja
*Abietiinihappo C20H30O2, CAS-numero 514-10-3
*Dehydroabietiinihappo C20H28O2, CAS-numero 1740-19-8
*Isopimaarihappo C20H30O2, CAS-numero 5835-26-7
*Levopimaarihappo C20H30O2, CAS-numero 79-54-9
*Neoabietiinihappo C20H30O2, CAS-numero 471-77-2
*Palustriinihappo C20H30O2, CAS-numero 1945-53-5
*Pimaarihappo C20H30O2, CAS-numero 127-27-5
*Sandarakopimaarihappo C20H30O2, CAS-numero 471-74-9

## Aiheesta muualla
*Vanninen Markus: Tyypillisten biomassamateriaalien kemiallinen koostumus, Jyväskylän yliopisto, Kemian laitos, Pro gradu -tutkielma, 12.5.2009 (PDF)
*Holopainen, Olli: Puun kemiallinen koostumus ja sen uuteaineiden analysointi, Lappeenrannan teknillinen yliopisto, Kemiantekniikka, Kandidaatintyö ja seminaari, 6.4.2015 (PDF)
*TKK: Puu-19.1000 Puun rakenne ja kemia, Puun uuteaineet (PDF)
Angry Birds 2

**Angry Birds 2** on Rovio Entertainmentin kesällä 2015 julkaisema pulmavideopeli, joka on kahdestoista *[[Angry Birds]]* -peli ja suora jatko-osa sarjan ensimmäiselle pelille. Se on ilmaiseksi pelattavissa, mutta sisältää mikromaksuja.

## Pelin idea
Pelin idea on sama, mikä oli jo ensimmäisessä Angry Birds -pelissä; pelaaja yrittää lingota lintuhahmoja ritsalla vihreiden possujen rakennelmia päin. Tehtävänä on tuhota possut ja niiden rakennelmat joka kentässä. Kentän jälkeen näet saamasi 1-3 tähteä, ja saamasi pistemäärän.

## Uudet ominaisuudet

* **"Shared Highscores"** -ominaisuus, jonka avulla pelaaja voi kamppailla Facebook -kavereidensa kanssa, kenellä on korkein pistemäärä missäkin kentässä. 

***Lintujen kehittäminen**. Pelissä kerätään sulkia, joilla lintuja kehitetään. Linnuille saadaan sulkia päivittäin.

***Linnuille ostettavat hatut**. Mustilla kuulilla (Black Pearls) (yksi pelinsisäisistä valuutoista) linnuille voi ostaa hattuja.

***Klaanit**. Pelaaja voi liittyä klaaneihin. Jäsenyyteen kuuluvat mm. Klaanisodat ja muut klaanieventit.

***Arena**. Pelaaja voi kamppailla toisia pelaajia vastaan onlinessa. Pelaaja pystyy nousemaan liigoissa.

## Vastaanotto
Peli on saanut IGN:n arvostelussa arvosanaksi 6.7/10.

## Lähteet

## Aiheesta muualla
*
Nordenstreng

**Nordenstreng** on muun muassa seuraavien henkilöiden sukunimi:

* Aatos Tavaila, vuoteen 1926 Nordenstreng (1901–1991), suomalainen järjestöjohtaja, maanviljelysneuvos
* Arvid Nordenstreng (1870–1944), suomalainen juristi, asianajaja ja Hangon pormestari, Hjalmar Sebastian Nordenstrengin poika
* Ellen Nordenstreng (1859–1950), ruotsalainen opettaja ja puutarha-alan tietokirjailija
* Hjalmar Sebastian Nordenstreng (1826–1890), suomalainen kenraaliluutnantti ja kuvernööri
* Hulda Nordenstreng (1879–1971), suomalainen liikkeenharjoittaja ja Edistyspuolueen kansanedustaja
* Kaarle Nordenstreng (s. 1941), suomalainen tiedotusopin tutkija
* Markus Nordenstreng (s. 1974), suomalainen muusikko
* Rolf Nordenstreng (1878–1964), ruotsinsuomalainen kirjailija ja rotuteoreetikko, Hjalmar Sebastian Nordenstrengin poika
* Sigurd Nordenstreng (1857–1935), suomalainen historioitsija, Hjalmar Sebastian Nordenstrengin poika
* Ture Reinhold Nordenstreng (1811–1880), suomalainen kenraalimajuri, Hjalmar Sebastian Reinholdin veli
Island Gardensin asema

**Island Gardens** on Docklands Light Railwayn asema Island Gardensissa, Lontoossa, Oyster-vyöhykkeellä 2. Maanalainen asema on yksi kolmesta DLR:n asemasta, jolla on vakituisesti henkilökuntaa.

## Historia

Asema avattiin 31. elokuuta 1987, jolloin se oli DLR:n ensimmäisen osan pääteasema. Se sijaitsi maasillalla North Greenwichin rautatieaseman alkuperäisellä paikalla, ja siinä oli kaksi laituria.

Kun linjaa jatkettiin etelään Thamesin alitse Lewishamiin, joen alitse piti kaivaa tunneli. Tämän vuoksi asema piti korvata uudella asemarakennuksella, joka rakennettiin maan alle hieman kauemmas joesta. Vanha asema suljettiin 8. tammikuuta 1999, ja uusi avattiin 20. marraskuuta 1999. Alkuperäinen asema ja maasilta on sittemmin purettu.

## Kuvia

Tiedosto:The original Island Gardens station - geograph.org.uk - 1271870.jpg|Vanhan aseman ulkopuoli.
Tiedosto:Docklands Light Railway IMG 7861.jpg|Aseman sisäänkäynti.
Tiedosto:Island Gardens stn signage.JPG|Aseman nimikyltti.
Tiedosto:Docklands Light Railway - Mudchute - Island Gardens.ogg|Video junamatkasta Mudchutesta Island Gardensiin.


## Lähteet

## Aiheesta muualla